gl gl id gl gl gl gl gl ast fr gl gl gl es pt en es en it gl en es es de de pt eu ja pt fr gl es en es fr war es gl es es ca pt en pt es uk gl en en es es pt hu gl es pt pt es es es gl pt pt gl pl hu es es hbs_lat eo es sco es en es es es gl es es it pl es es es pt es pt de pt gl es en pt es es es es oc gl gl gl gl it gl es pt sv it gl fr war es es pt gl gl ca es en da sv en ru fr nb gl gl gl tl pt es es es fr en pt es es es es es el es es gl gl pt en
Mono Blanco : Unha Gran Burla Negra
Coñece máis sobre o glosario
068Mani das cen mil maletas
081O Pais do Nunca Máis
089Peche Activo, Reivindicativo e Reflexivo
092Plataforma de Defensa da Ría de Arousa
093Poema SOS de Manuel Antonio
115Vagha de Mar Campal
O contraste do mono branco coa negrura do chapapote e dos días de limpeza (non esquezamos que era decembro) creou unha iconicidade incomparable e perfectamente identificable visualmente. Pero isto sucedeu a media que transcorrían os días. Nos primeiros verte así vestida ou á xente que queres e te acompaña na limpeza é terrible porque significou a exteriorización da situación extrema. Como o loito tras unha perda significa botar por fóra a túa dor e exteriorizala, vestir o mono branco foi unha maneira de facer palpable o perigo e a angustia emocional e tamén física do momento . Vivimos aquela situación como de perigo: non só ambiental senón tamén sanitario (non debemos esquecer isto: tivemos medo ás consecuencias físicas que o contacto con aquela peste podería derivar no medio e en nós mesmas que o respirabamos). As imaxes que a memoria colectiva gardaba nese momento dos monos brancos eran as das películas de ciencia ficción, as dos detectores de ántrax (a cadea de atentados en Estados Unidos con carbunco era recente) e as de Chernobyl e, de súpeto, vernos así deulle un verniz contraditorio ao momento: por unha parte sentías que era irreal, que non estaba sucedendo e, pola outra, que o risco era tan grande como o doutras situacións históricas terribles que só coñecías pola televisión.